Generated Narrative: Composition FK630702-COMP Language: no Profiles: Composition (ePI), https://gravitatehealth.eu/fhir/nordic-epi-ig/StructureDefinition/Nordic-ePI-Composition-PIL identifier: https://felleskatalogen.no/vsid/630702 status: Final type: 100000155538 date: 2023-03-20 author: Identifier: https://gravitatehealth.eu/organization/felleskatalogen title: NovoRapid FlexPen Novo Nordisk ferdigfylt penn Generated Narrative: Binary #15525910 contentType: image/jpeg data: (base64 data - 74,164 base64 chars) Generated Narrative: Binary #15525916 contentType: image/jpeg data: (base64 data - 37,008 base64 chars) Generated Narrative: Binary #15525908 contentType: image/jpeg data: (base64 data - 39,320 base64 chars) Generated Narrative: Binary #15525917 contentType: image/jpeg data: (base64 data - 39,000 base64 chars) Generated Narrative: Binary #15525907 contentType: image/jpeg data: (base64 data - 38,132 base64 chars) Generated Narrative: Binary #15525911 contentType: image/jpeg data: (base64 data - 1,096 base64 chars) Generated Narrative: Binary #15525918 contentType: image/jpeg data: (base64 data - 40,576 base64 chars) Generated Narrative: Binary #15525905 contentType: image/jpeg data: (base64 data - 25,272 base64 chars) Generated Narrative: Binary #15525913 contentType: image/jpeg data: (base64 data - 36,456 base64 chars) Generated Narrative: Binary #15525914 contentType: image/jpeg data: (base64 data - 89,192 base64 chars) Generated Narrative: Binary #15525906 contentType: image/jpeg data: (base64 data - 44,900 base64 chars) Generated Narrative: Binary #15525915 contentType: image/jpeg data: (base64 data - 16,240 base64 chars) Generated Narrative: Binary #15525912 contentType: image/jpeg data: (base64 data - 44,244 base64 chars) Generated Narrative: Binary #15525909 contentType: image/jpeg data: (base64 data - 1,080 base64 chars)
NovoRapid FlexPen Novo Nordisk ferdigfylt penn
Pakningsvedlegg: Informasjon til brukeren
Pakningsvedlegg: Informasjon til brukeren NovoRapid FlexPen 100 enheter/ml injeksjonsvæske, oppløsning i ferdigfylt penn insulin aspart
Les nøye gjennom dette pakningsvedlegget før du begynner å bruke dette legemidlet. Det inneholder informasjon som er viktig for deg.
Les nøye gjennom dette pakningsvedlegget før du begynner å bruke dette legemidlet. Det inneholder informasjon som er viktig for deg. Ta vare på dette pakningsvedlegget. Du kan få behov for å lese det igjen. Spør lege, apotek eller sykepleier hvis du har flere spørsmål eller trenger mer informasjon. Dette legemidlet er skrevet ut kun til deg. Ikke gi det videre til andre. Det kan skade dem, selv om de har symptomer på sykdom som ligner dine. Kontakt lege, sykepleier eller apotek dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Se avsnitt 4.
I dette pakningsvedlegget finner du informasjon om:
I dette pakningsvedlegget finner du informasjon om: Hva NovoRapid er og hva det brukes mot Hva du må vite før du bruker NovoRapid Hvordan du bruker NovoRapid Mulige bivirkninger Hvordan du oppbevarer NovoRapid Innholdet i pakningen og ytterligere informasjon
1. Hva NovoRapid er og hva det brukes mot
1. Hva NovoRapid er og hva det brukes mot NovoRapid er et moderne insulin (insulinanalog) med en hurtigvirkende effekt. Moderne insulinpreparater er forbedrete versjoner av humant insulin. NovoRapid brukes til å senke det høye blodsukkernivået hos voksne, ungdom og barn fra 1 år og oppover med diabetes mellitus (diabetes). Diabetes er en sykdom hvor kroppen ikke produserer nok insulin til å kontrollere blodsukkernivået. Behandling med NovoRapid hjelper med å forhindre komplikasjoner fra din diabetes. NovoRapid vil begynne å senke blodsukkeret ditt 10-20 minutter etter injeksjon, og har en maksimal effekt mellom 1 og 3 timer etter injeksjonen. Effekten vil vare i 3-5 timer. På grunn av den korte virketiden bør NovoRapid normalt tas i kombinasjon med middels langtidsvirkende eller langtidsvirkende insulinpreparater.
2. Hva du må vite før du bruker NovoRapid
Bruk ikke NovoRapid Dersom du er allergisk overfor insulin aspart eller noen av de andre innholdsstoffene i dette legemidlet (listet opp i avsnitt 6, Innholdet i pakningen og ytterligere informasjon). Dersom du tror at du begynner å få føling (hypoglykemi, lavt blodsukker) (se a) Sammendrag av alvorlige og svært vanlige bivirkninger under avsnitt 4). Dersom FlexPen utsettes for støt, skades eller klemmes. Dersom det ikke har vært riktig oppbevart, eller dersom det har vært frosset (se avsnitt 5, Hvordan du oppbevarer NovoRapid). Dersom insulinet ikke fremstår som klart og fargeløst. Bruk ikke NovoRapid hvis noe av dette forekommer. Snakk med lege, sykepleier eller apotek. Før du bruker NovoRapid Kontroller etiketten for å forsikre deg om at det er riktig type insulin. Bruk alltid en ny nål til hver injeksjon for å unngå urenheter. Nåler og NovoRapid FlexPen må ikke deles med andre. NovoRapid FlexPen er kun tilpasset injeksjon under huden. Snakk med legen din dersom du trenger å injisere insulinet ved hjelp av en annen metode.
Advarsler og forsiktighetsregler Noen tilstander og aktiviteter kan påvirke insulinbehovet ditt. Rådfør deg med lege: Dersom du har nyre- eller leverproblemer, eller problemer med binyrene, hypofysen eller skjoldbruskkjertelen. Dersom du mosjonerer mer enn vanlig eller hvis du ønsker å endre ditt vanlige kosthold, da dette kan påvirke blodsukkernivået ditt. Dersom du er syk, fortsett å ta insulin og rådfør deg med lege. Dersom du skal reise utenlands, tidsforskjellen mellom ulike land kan påvirke insulinbehovet og tidspunktene for dine injeksjoner. Hudforandringer på injeksjonsstedet Injeksjonsstedet bør roteres for å bidra til å forebygge forandringer i fettvevet under huden, som f.eks. fortykning av huden, innskrumping av huden eller kuler under huden. Det kan hende at insulinet ikke virker så godt hvis du injiserer det på et klumpete, innskrumpet eller fortykket sted på huden (se avsnitt 3, ”Hvordan du bruker NovoRapid”). Snakk med legen din hvis du merker noen hudforandringer på injeksjonsstedet. Hvis du pleier å injisere på områder med reaksjoner og vil endre injeksjonssted til et annet område, må du snakke med legen din først. Legen din kan gi deg beskjed om å kontrollere blodsukkeret ditt mer nøye og å justere dosen på insulinet ditt eller andre legemidler du bruker mot diabetes.
Barn og ungdom Ikke gi dette legemidlet til barn under 1 år, da det ikke er utført kliniske studier hos barn under 1 år.
Andre legemidler og NovoRapid Snakk med lege, sykepleier eller apotek dersom du bruker, nylig har brukt eller planlegger å bruke andre legemidler. Noen legemidler påvirker blodsukkernivået, og dette kan bety at insulindosen må endres. Nedenfor følger en oversikt over de vanligste legemidlene som kan påvirke insulinbehandlingen din. Blodsukkernivået ditt kan synke (hypoglykemi, føling) dersom du bruker: Andre medisiner til behandling av diabetes Monoaminoksidasehemmere (MAOH) (brukes til behandling av depresjon) Betablokkere (brukes til behandling av høyt blodtrykk) Angiotensinkonverterende enzym (ACE)-hemmere (brukes til behandling av visse hjertelidelser eller høyt blodtrykk) Salisylater (brukes til å lindre smerte og som febernedsettende) Anabole steroider (slik som testosteron) Sulfonamider (brukes til behandling av infeksjoner). Blodsukkernivået ditt kan stige (hyperglykemi) dersom du bruker: Orale antikonsepsjonsmidler (p-piller) Tiazider (brukes til behandling av høyt blodtrykk eller ved omfattende væskeopphopning) Glukokortikoider (slik som ”kortison”, som brukes til behandling av inflammasjon) Thyreoideahormoner (brukes til behandling av sykdommer i skjoldbruskkjertelen) Sympatomimetika (som adrenalin eller salbutamol, terbutalin som brukes til behandling av astma) Veksthormon (legemiddel til stimulering av skjelett- og kroppslig vekst og med omfattende påvirkning på kroppens stoffskifteprosesser) Danazol (legemiddel som påvirker eggløsningen). Oktreotid og lanreotid (brukes til behandling av akromegali, en sjelden hormonell sykdom som vanligvis oppstår hos middelaldrende voksne og som kommer av at hypofysen produserer for mye veksthormon) kan enten øke eller senke blodsukkernivået ditt. Betablokkere (brukes til behandling av høyt blodtrykk) kan svekke eller fullstendig dempe de første varselsymptomene som hjelper deg til å gjenkjenne lavt blodsukker. Pioglitazon (tabletter brukt til behandling av type 2 diabetes) Noen pasienter med mangeårig type 2 diabetes og hjertesykdom eller som har hatt slag og som ble behandlet med pioglitazon og insulin, utviklet hjertesvikt. Snakk med lege så snart som mulig hvis du opplever tegn på hjertesvikt slik som uvanlig kortpustethet eller rask vektøkning eller lokale væskeansamlinger (hevelse i bena, ødem). Snakk med lege, sykepleier eller apotek dersom du bruker noen av legemidlene som er nevnt her.
Inntak av alkohol sammen med NovoRapid Dersom du drikker alkohol, kan behovet for insulin endre seg fordi blodsukkernivået enten kan stige eller synke. Nøye blodsukkerkontroll anbefales.
Graviditet og amming Snakk med lege før du tar dette legemidlet dersom du er gravid, tror at du kan være gravid eller planlegger å bli gravid. NovoRapid kan brukes under graviditet. Det kan være behov for å endre insulindosen under svangerskapet og etter fødselen. Det er viktig med nøye kontroll av din diabetes, særlig er det viktig å forhindre føling, dette for ditt barns helse. Det er ingen restriksjoner for behandling med NovoRapid under amming. Snakk med lege, sykepleier eller apotek før du tar dette legemidlet dersom du er gravid eller ammer.
Kjøring og bruk av maskiner Spør legen om du kan kjøre bil eller betjene en maskin: Dersom du ofte får føling. Dersom du har problemer med å gjenkjenne føling. Dersom blodsukkeret ditt er lavt eller høyt, kan det påvirke konsentrasjons- og reaksjonsevnen og derfor også evnen til å kjøre eller betjene en maskin. Tenk på at du kan utsette deg selv eller andre for fare. NovoRapid har en hurtig innsettende effekt, derfor kan du, hvis føling inntreffer, merke den tidligere enn etter en injeksjon med hurtigvirkende humant insulin.
Viktig informasjon om noen av innholdsstoffene i NovoRapid
Viktig informasjon om noen av innholdsstoffene i NovoRapid NovoRapid inneholder mindre enn 1 mmol natrium (23 mg) pr. dose, det vil si at NovoRapid praktisk talt er ”natriumfritt”.
3. Hvordan du bruker NovoRapid Dose og når skal du ta insulin Bruk alltid insulinet og innstill dosen din nøyaktig slik legen har fortalt deg. Kontakt lege, sykepleier eller apotek hvis du er usikker. NovoRapid tas vanligvis rett før et måltid. Spis et måltid eller mellommåltid innen 10 minutter etter injeksjonen for å unngå lavt blodsukker (føling). Om nødvendig, kan NovoRapid gis umiddelbart etter et måltid. For informasjon se under Hvordan og hvor skal det injiseres. Ikke skift insulinet ditt med mindre legen din har gitt deg beskjed om det. Skifte av insulintype eller - merke kan medføre at legen vil justere dosen. Bruk hos barn og ungdom NovoRapid kan brukes til ungdom og barn fra 1 år og oppover i stedet for hurtigvirkende humant insulin der en rask innsettende virkning er å foretrekke, som for eksempel når det er vanskelig med insulindosering i forbindelse med barnets måltider. Bruk hos spesielle pasientgrupper Dersom du har redusert nyre- eller leverfunksjon eller dersom du er over 65 år, må du kontrollere blodsukkeret ditt mer regelmessig og diskutere endringer av insulindosen med legen. Hvordan og hvor skal det injiseres NovoRapid er beregnet til injeksjon under huden (subkutant). Du må aldri selv injisere direkte i en blodåre (intravenøst) eller muskel (intramuskulært). NovoRapid FlexPen er kun tilpasset injeksjon under huden. Snakk med legen din dersom du trenger å injisere insulinet ved hjelp av en annen metode. For hver injeksjon bytt injeksjonssted innenfor det bestemte hudområdet du bruker. Dette kan redusere risikoen for utvikling av kuler eller fordypninger i huden (se avsnitt 4, Mulige bivirkninger). De stedene på kroppen som egner seg best for injeksjon er: foran ved midjen (magen), på overarmen eller foran på lårene. Effekten av insulinet inntrer raskere hvis det injiseres foran ved midjen. Du bør alltid måle blodsukkeret regelmessig. Hvordan bruke NovoRapid FlexPen NovoRapid FlexPen er en ferdigfylt, fargekodet penn inneholdende insulin aspart, som kastes når den er tom. Les nøye bruksanvisningen til NovoRapid FlexPen som inngår i dette pakningsvedlegget. Du må bruke pennen som beskrevet i bruksanvisningen til NovoRapid FlexPen. Forsikre deg alltid om at du bruker riktig penn før injisering av ditt insulin.
Dersom du tar for mye insulin Dersom du tar for mye insulin blir blodsukkeret for lavt (hypoglykemi). Se a) Sammendrag av alvorlige og svært vanlige bivirkninger under avsnitt 4.
Dersom du har glemt å ta insulin Dersom du glemmer å ta insulinet ditt kan blodsukkeret bli for høyt (hyperglykemi). Se c) Følger ved diabetes under avsnitt 4.
Dersom du avbryter behandling med insulin
Dersom du avbryter behandling med insulin Ikke slutt med å ta insulin uten å snakke med en lege, som vil fortelle deg hva som må gjøres. Dette kan føre til veldig høyt blodsukker (alvorlig hyperglykemi) og ketoacidose. Se c) Følger ved diabetes under avsnitt 4. Spør lege, sykepleier eller apotek dersom du har noen spørsmål om bruken av dette legemidlet.
4. Mulige bivirkninger Som alle legemidler kan dette legemidlet forårsake bivirkninger, men ikke alle får det. a) Sammendrag av alvorlige og svært vanlige bivirkninger Lavt blodsukker (føling, hypoglykemi) er en svært vanlig bivirkning. Den kan berøre flere enn 1 av 10 personer. Lavt blodsukker kan inntreffe hvis du: Injiserer for mye insulin. Spiser for lite eller hopper over et måltid. Mosjonerer mer enn vanlig. Drikker alkohol (se Inntak av alkohol sammen med NovoRapid under avsnitt 2). Symptomer på lavt blodsukker: Kaldsvetting, kald og blek hud, hodepine, hjertebank, kvalme, usedvanlig stor sultfølelse, forbigående synsforstyrrelser, døsighet, unormal tretthet og svakhet, nervøsitet eller skjelving, angst, forvirring og konsentrasjonsproblemer. Alvorlig lavt blodsukker kan føre til bevisstløshet. Dersom langvarig alvorlig lavt blodsukker ikke behandles, kan det føre til hjerneskade (midlertidig eller livsvarig) og til og med død. Du kan komme raskere til bevissthet igjen hvis du får en injeksjon av hormonet glukagon av en person som er blitt instruert i hvordan det skal brukes. Dersom glukagon er injisert, må du så snart du kommer til bevissthet få glukose eller et sukkerholdig mellommåltid. Hvis du ikke reagerer på glukagonbehandling, må du behandles ved et sykehus. Hva skal du gjøre hvis du får lavt blodsukker: Dersom du opplever lavt blodsukker, spis glukosetabletter eller et annet mellommåltid med høyt sukkerinnhold (for eksempel søtsaker, kjeks, fruktjuice). Hvis mulig, mål blodsukkeret ditt og ta en hvil. For sikkerhets skyld må du alltid ha med deg glukosetabletter eller et mellommåltid med høyt sukkerinnhold. Når symptomer på lavt blodsukker har forsvunnet, eller når blodsukkernivået er stabilisert, fortsettes insulinbehandlingen som vanlig. Dersom du får et så lavt blodsukker at du besvimer, dersom du har hatt behov for en injeksjon av glukagon, eller dersom du har hatt gjentatte episoder med lavt blodsukker skal du snakke med legen. Det kan være nødvendig å justere insulindosen, tidspunktet for insulindosering, matinntak eller mengde fysisk aktivitet. Fortell relevante personer at du har diabetes og hva konsekvensene kan være, inkludert risikoen for å besvime (bli bevisstløs) på grunn av lavt blodsukker. La dem få vite at hvis du besvimer må de legge deg i stabilt sideleie og tilkalle lege med det samme. De må ikke gi deg noe å spise eller drikke på grunn av risiko for kvelning. Alvorlige allergiske reaksjoner overfor NovoRapid eller et av innholdsstoffene i preparatet (en såkalt systemisk allergisk reaksjon) er en svært sjelden bivirkning, men kan potensielt være livstruende. Den kan berøre færre enn 1 av 10 000 personer. Søk råd hos helsepersonell omgående: Dersom symptomene på allergi sprer seg til andre deler av kroppen. Dersom du plutselig føler deg dårlig og du: begynner å svette, blir kvalm (kaster opp), får pustebesvær, får hjertebank, føler deg svimmel. Dersom du merker noen av disse symptomene, søk råd hos helsepersonell omgående. Hudforandringer på injeksjonsstedet: Fettvevet kan skrumpe (lipoatrofi) eller fortykkes (lipohypertrofi) (kan berøre færre enn 1 av 100 personer) hvis du injiserer insulin på samme sted. Opphopning av et protein kalt amyloid kan også forårsake kuler under huden (kutan amyloidose; det er ikke kjent hvor ofte dette forekommer). Det kan hende at insulinet ikke virker så godt hvis du injiserer det i et klumpete, innskrumpet eller fortykket område. Bytt injeksjonssted for hver injeksjon for å bidra til å forebygge disse hudforandringene. b) Liste over andre bivirkninger Mindre vanlige bivirkninger Kan berøre færre enn 1 av 100 personer. Symptomer på allergi: Lokale allergiske reaksjoner (smerte, rødhet, elveblest, inflammasjon, blåmerker, hevelse og kløe) på injeksjonsstedet kan forekomme. Disse forsvinner vanligvis i løpet av få uker ved fortsatt bruk av insulinet. Hvis de ikke forsvinner, eller det sprer seg over hele kroppen, snakk med lege omgående. Se også Alvorlige allergiske reaksjoner ovenfor. Synsforstyrrelser: Synsforstyrrelser kan oppstå i begynnelsen av en insulinbehandling, men er vanligvis av forbigående karakter. Hovne ledd: Når du begynner insulinbehandlingen, kan væskeansamling forårsake hevelse rundt ankler og andre ledd. Dette er normalt av forbigående karakter, hvis ikke, snakk med legen. Diabetisk retinopati (en øyesykdom relatert til diabetes som kan føre til synstap): Dersom du har diabetisk retinopati og blodsukkernivået ditt forbedres veldig raskt, kan retinopatien bli verre. Spør legen om dette. Sjeldne bivirkninger Kan berøre færre enn 1 av 1000 personer. Smertefull neuropati (smerte som skyldes nerveskade): Hvis blodsukkernivået ditt forbedres veldig raskt kan du få en nerverelatert smerte. Dette kalles akutt smertefull neuropati og er vanligvis forbigående. c) Følger ved diabetes Høyt blodsukker (hyperglykemi) Høyt blodsukker kan inntreffe hvis du: Ikke har injisert nok insulin. Glemmer å ta insulin eller avbryter behandlingen med insulin. Gjentatte ganger tar mindre insulin enn det du trenger. Får en infeksjon og/eller feber. Spiser mer enn vanlig. Mosjonerer mindre enn vanlig. Varselsymptomer på høyt blodsukker: Varselsymptomene utvikler seg gradvis. De inkluderer: økt vannlating, tørste, manglende appetitt, uvelhet (kvalme eller oppkast), døsighet eller tretthet, rødmende hud, tørr hud, munntørrhet og fruktluktende (acetonluktende) ånde. Hva gjør du hvis du får høyt blodsukker: Dersom du får noen av symptomene nevnt ovenfor: kontroller blodsukkernivået, hvis mulig kontroller urinen for ketoner, søk deretter råd hos helsepersonell omgående. Dette kan være symptomer på en meget alvorlig tilstand kalt diabetisk ketoacidose (opphopning av syre i blodet fordi kroppen bryter ned fett i stedet for sukker). Dersom den ikke behandles, kan den føre til diabetisk koma og til slutt død.
Melding av bivirkninger Kontakt lege, apotek eller sykepleier dersom du opplever bivirkninger. Dette gjelder også bivirkninger som ikke er nevnt i pakningsvedlegget. Du kan også melde fra om bivirkninger direkte via meldeskjema som finnes på nettsiden til Statens legemiddelverk: www.legemiddelverket.no/pasientmelding. Ved å melde fra om bivirkninger bidrar du med informasjon om sikkerheten ved bruk av dette legemidlet.
5. Hvordan du oppbevarer NovoRapid Oppbevares utilgjengelig for barn. Bruk ikke dette legemidlet etter utløpsdatoen som er angitt på FlexPen sin etikett og eske etter “EXP”. Utløpsdatoen er den siste dagen i den angitte måneden. For å beskytte mot lys, skal FlexPen alltid oppbevares med pennehetten på når den ikke er i bruk. NovoRapid skal beskyttes mot sterk varme og lys. Før anbrudd: NovoRapid FlexPen som ikke er tatt i bruk skal oppbevares i kjøleskap ved 2-8ºC, borte fra kjøleelementet. Skal ikke fryses. Under bruk eller medbrakt som reserve: NovoRapid FlexPen kan medbringes og oppbevares ved høyst 30ºC eller i kjøleskap (2-8ºC) i opptil 4 uker. Holdes borte fra kjøleelementet ved oppbevaring i kjøleskap. Skal ikke fryses. Legemidler skal ikke kastes i avløpsvann eller sammen med husholdningsavfall. Spør på apoteket hvordan du skal kaste legemidler som du ikke lenger bruker. Disse tiltakene bidrar til å beskytte miljøet.
6. Innholdet i pakningen og ytterligere informasjon
Sammensetning av NovoRapid Virkestoff er insulin aspart. Hver ml inneholder 100 enheter insulin aspart. Hver ferdigfylt penn inneholder 300 enheter insulin aspart i 3 ml oppløsning til injeksjon. Andre innholdstoffer er glyserol, fenol, metakresol, sinkklorid, dinatriumfosfatdihydrat, natriumklorid, saltsyre, natriumhydroksid og vann til injeksjonsvæsker.
Hvordan NovoRapid ser ut og innholdet i pakningen
Hvordan NovoRapid ser ut og innholdet i pakningen NovoRapid finnes som injeksjonsvæske, oppløsning. Pakningsstørrelser på 1 (med eller uten nåler), 5 (uten nåler) og 10 (uten nåler) ferdigfylte penner à 3 ml. Ikke alle pakningsstørrelser vil nødvendigvis bli markedsført. Oppløsningen er klar og fargeløs.
Innehaver av markedsføringstillatelsen og tilvirker
Innehaver av markedsføringstillatelsen og tilvirker Innehaver av markedsføringstillatelsen Novo Nordisk A/S, Novo Allé, DK-2880 Bagsværd, Danmark Tilvirker Tilvirkeren kan identifiseres via batchnummeret som er trykket på kartongfliken og på etiketten: Hvis andre og tredje tegn er S6, P5, K7, R7, VG, FG eller ZF er tilvirkeren Novo Nordisk A/S, Novo Allé, DK-2880 Bagsværd, Danmark. Hvis andre og tredje tegn er H7 eller T6 er tilvirkeren Novo Nordisk Production SAS, 45 Avenue d’Orléans, F-28000 Chartres, Frankrike. Se nå neste side for informasjon angående bruk av FlexPen.
Dette pakningsvedlegget ble sist oppdatert 20.03.2023
Andre informasjonskilder Detaljert informasjon om dette legemidlet er tilgjengelig på nettstedet til Det europeiske legemiddelkontoret (the European Medicines Agency): http://www.ema.europa.eu og på nettstedet til www.felleskatalogen.no
Bruksanvisning for NovoRapid injeksjonsvæske, oppløsning i FlexPen.
Bruksanvisning for NovoRapid injeksjonsvæske, oppløsning i FlexPen. Les nøye gjennom følgende instruksjoner før du tar i bruk FlexPen. Dersom du ikke følger instruksjonene nøye, kan du få for lite eller for mye insulin, noe som kan føre til for høyt eller for lavt blodsukkernivå. FlexPen er en ferdigfylt insulinpenn med dosevelger. Du kan velge doser fra 1 til 60 enheter i trinn på 1 enhet. FlexPen er utformet til bruk sammen med NovoFine eller NovoTwist engangsnåler med lengde opptil 8 mm. Som en ekstra sikkerhet, ha alltid med deg et ekstra injeksjonshjelpemiddel med insulin i tilfelle FlexPen mistes eller ødelegges. Hvordan ta vare på pennen FlexPen må behandles med forsiktighet. Dersom den utsettes for støt, skades eller klemmes, er det en risiko for insulinlekkasje. Dette kan forårsake unøyaktig dosering, noe som kan føre til for høyt eller for lavt blodsukkernivå. Du kan rengjøre FlexPen utvendig ved å tørke den med et desinfeksjonstørk. Pennen må ikke bli våt, vaskes eller smøres, da dette kan skade pennen. Du må ikke etterfylle FlexPen. Når den er tom, skal den kastes. Klargjøring av NovoRapid FlexPen Kontroller navnet og den fargede etiketten på pennen for å forsikre deg om at den inneholder riktig type insulin. Dette er spesielt viktig hvis du bruker mer enn én type insulin. Dersom du tar feil type insulin, kan blodsukkernivået ditt bli for høyt eller for lavt. A Dra av pennehetten. B Fjern papirforseglingen på en ny engangsnål. Skru nålen rett og fast på FlexPen. C Dra av den store ytre nålehetten og behold den til senere. D Dra av den indre nålehetten og kast den. Du må aldri forsøke å sette den indre nålehetten tilbake på nålen. Du kan stikke deg på nålen. Bruk alltid en ny nål til hver injeksjon. Dette reduserer risikoen for urenheter, infeksjon, lekkasje av insulin, tette nåler og unøyaktig dosering. Vær forsiktig så ikke nålen bøyes eller skades før bruk. Kontrollere gjennomstrømningen av insulin Forut for hver injeksjon kan små mengder luft samle seg i sylinderampullen ved vanlig bruk. For å unngå injeksjon av luft og sikre riktig dosering: E Vri dosevelgeren for å stille inn 2 enheter. F Hold FlexPen med nålen pekende oppover, og knips forsiktig på sylinderampullen med fingeren noen ganger for at eventuelle luftbobler skal samle seg på toppen av sylinderampullen. G Mens nålen holdes oppover, presses trykknappen helt inn. Dosevelgeren går tilbake til 0. Det bør nå komme en dråpe insulin til syne på nålespissen. Hvis dette ikke skjer, bytt nålen og gjenta denne fremgangsmåten opptil 6 ganger. Hvis det fremdeles ikke kommer til syne en dråpe insulin er pennen ødelagt, og du må bruke en ny penn. Forsikre deg alltid om at en dråpe kommer til syne på nålespissen før du injiserer. Dette sikrer gjennomstrømningen av insulin. Hvis det ikke kommer en dråpe til syne, vil du ikke få injisert noe insulin, selv om dosevelgeren kan bevege seg. Dette kan være tegn på at nålen er tett eller ødelagt. Kontroller alltid gjennomstrømningen før du injiserer. Dersom du ikke kontrollerer gjennomstrømningen, kan du få for lite insulin eller ikke noe insulin i det hele tatt. Dette kan føre til for høyt blodsukkernivå. Innstilling av dose Kontroller at dosevelgeren er innstilt på 0. H Vri dosevelgeren for å stille inn antall enheter du har behov for å injisere. Dosen kan justeres enten opp eller ned ved å vri dosevelgeren i begge retninger inntil korrekt dose kommer på linje med pekeren. Mens du vrir dosevelgeren pass på å ikke trykke inn trykknappen, da dette vil føre til at insulin kommer ut. Du kan ikke stille inn en dose som er større enn antall enheter som er igjen i sylinderampullen. Bruk alltid dosevelgeren og pekeren for å se hvor mange enheter du har valgt før insulinet injiseres. Du skal ikke telle penneklikkene. Dersom du stiller inn og injiserer feil dose kan blodsukkernivået ditt bli for høyt eller for lavt. Ikke bruk restdoseskalaen, den viser kun omtrent hvor mye insulin som er igjen i pennen. Utføre injeksjonen Stikk nålen inn i huden. Bruk den injeksjonsteknikken som legen eller sykepleieren har anbefalt. I Injiser dosen ved å presse trykknappen helt inn til 0 kommer på linje med pekeren. Pass på at det kun er trykknappen som trykkes inn ved injisering. Å vri dosevelgeren vil ikke medføre injeksjon av insulin. J Hold trykknappen helt inne og la nålen forbli under huden i minst 6 sekunder. Dette vil sikre at du får hele dosen. Trekk nålen ut fra huden og slipp deretter opp presset på trykknappen. Forsikre deg alltid om at dosevelgeren går tilbake til 0 etter injeksjonen. Hvis dosevelgeren stopper før den går tilbake til 0, har ikke hele dosen blitt injisert. Dette kan føre til for høyt blodsukkernivå. K Før nålen inn i den store ytre nålehetten uten at den berøres. Når nålen er tildekket, trykk forsiktig den store ytre nålehetten ordentlig på, og skru så av nålen. Kast nålen på en forsvarlig måte og sett pennehetten på igjen. Fjern alltid nålen etter hver injeksjon, og oppbevar FlexPen uten påsatt nål. Dette reduserer risikoen for urenheter, infeksjon, lekkasje av insulin, tette nåler og unøyaktig dosering. Annen viktig informasjon Omsorgspersoner må være ytterst forsiktige ved håndtering av brukte nåler, dette for å redusere risikoen for nålestikk og kryssmitte. Brukt FlexPen kastes på en forsvarlig måte uten påsatt nål. Du må aldri dele pennen eller nålene med andre. Det kan føre til kryssmitte. Du må aldri dele pennen din med andre. Legemidlet ditt kan skade helsen deres. Oppbevar alltid penn og nåler utilgjengelig for andre, spesielt barn.
Generated Narrative: MedicinalProductDefinition Diabetes-MPD-90 Profiles: MedicinalProductDefinition (ePI), https://gravitatehealth.eu/fhir/nordic-epi-ig/StructureDefinition/Nordic-ePI-MedicinalProductDefinition identifier: http://legemiddelverket.no/FEST/LegemiddelMerkevareID/ID_73871BBE-0D6F-46CB-82DE-1B2C0772EA99 Names - ProductName * NovoRapid Flexpen inj, oppl 100 E/ml
Generated Narrative: PackagedProductDefinition Diabetes-PPD-116 Profiles: PackagedProductDefinition (ePI), https://gravitatehealth.eu/fhir/nordic-epi-ig/StructureDefinition/Nordic-ePI-PackagedProductDefinition identifier: http://legemiddelverket.no/FEST/LegemiddelPakningID/ID_29E9684D-3D1D-4C5C-8663-A478297892CD, https://farmalogg.no/varenummer/010117 name: NovoRapid Flexpen inj, oppl 100 E/ml packageFor: MedicinalProductDefinition: identifier = http://legemiddelverket.no/FEST/LegemiddelMerkevareID#ID_73871BBE-0D6F-46CB-82DE-1B2C0772EA99